Rygos susisiekimas
Rygos susisiekimas (latv. Rīgas Satiksme) – valstybės įmonė, prižiūrinti Rygos ir aplinkinių rajonų viešojo transporto ir automobilių statymo vietų infrastruktūrą. Įmonei priklauso miesto autobusai, troleibusai, autobusiukai ir tramvajai. 2017 m. įmonėje dirbo 4 100 darbuotojų. 2015 m. kompanija aptarnavo 146,8 milijonus keleivių. Rygos susisiekimo įmonė buvo įkurta 2003 m. vasario 20 d. Po poros metų prie įmonės buvo prijungti ir kiti keleivių vežėjai, tad kompanija tapo didžiausia šių paslaugų tiekėja Rygoje. Visos transporto priemonės dažomos mėlynos ir baltos spalvų deriniu.